Diari Oficial de la Generalitat Valenciana


Sumari del DOGV 5711, del 26-02-2008 (2008/2046)

Notificació a Del Día, CB. Expedient número 54/07.
--------------------------------------------------

### Dades del document

Número de DOGV
:   5711

Data del DOGV
:   26-02-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/2046


Data del document
:   11-02-2008

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació a Del Día, CB. Expedient número 54/07. [2008/2046]  
D'acord amb el que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/99, per mitjà del present edicte es notifica a l'interessat que a continuació s'expressa la proposta de resolució dictada per l'instructor de l'expedient de sanció.  
Expedient número 54/07. Incoat a Del Día, CB, CIF E-53922510. Proposta de resolució de data 11 de febrer de 2008, per la qual es proposa imposar-li una multa de tres mil cent euros (3.100 €) per permetre o consentir, expressament o tàcitament, la instal·lació i explotació en l'establiment del qual és titular, denominat Cafeteria d'Avui, situat al c/Salvador Montesinos Bonet, núm. 3, de Sant Joan d'Alacant de la següent màquina recreativa de tipus B: model Europea Extra Cash, sèrie 03, núm. 1216, autorització d'explotació A/B 62693.  
L'establiment es dedica també a l'activitat de forn i pastisseria, per a la qual cosa disposa d'una prestatgeria i vitrina on s'exposen els productes mencionats, incomplint per això els requisits de l'article 33 del Decret 155/1998, de 29 de setembre, modificat pel Decret 192/2001, de 28 de desembre, del Consell de la Generalitat.  
Tot això d'acord amb els fonaments següents:  
D'acord amb l'article 5 de la Llei 4/1988, de 3 de juny, del Joc de la Comunitat Valenciana, els jocs i les apostes permesos només es podran practicar amb els requisits, en les condicions i en els establiments i llocs assenyalats en esta llei i les seues disposicions reglamentàries. D'altra banda, l'article 10.2 de la llei mencionada disposa que les condicions per a la instal·lació s'establiran reglamentàriament.  
L'article 33.1 b) del Decret 155/1998, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar, modificat pel Decret 192/2001, de 18 de desembre, establix que les màquines de tipus B podran instal·lar-se en els locals destinats amb caràcter exclusiu a l'activitat pública de bar, cafeteria o restaurant, pubs, sales de ball/festes i discoteques, en les sales de bingo i salons de joc legalment autoritzats i en els locals autoritzats per a la instal·lació de màquines de tipus C.   
D'acord amb l'article 35.1 del Decret 155/1998, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar, modificat pel Decret 192/2001, de 18 de desembre, la sol·licitud d'autorització d'inscripció en el registre d'establiments autoritzats per a la instal·lació de màquines recreatives i d'atzar, ha de dur ajunta una declaració jurada sobre el compliment dels requisits de l'article 33, és a dir que les màquines de tipus B podran instal·lar-se en els locals destinats amb caràcter exclusiu a l'activitat pública de bar, cafeteria o restaurant, pubs, sales de ball/festes i discoteques, en les sales de bingo i salons de joc legalment autoritzats i en els locals autoritzats per a la instal·lació de màquines de tipus C.   
Segons consta en acta d'inspecció de la unitat de policia autonòmica de 8 de novembre de 2005, el local objecte d'inspecció no complix amb este requisit de l'exclusivitat, per estar dedicat a l'activitat de forn i pastisseria tal com es recull en els fets abans exposats.  
D'això es deduïx que la declaració amunt mencionada i que es va tindre en compte per l'administració per a l'atorgament de l'autorització d'instal·lació recollia dades no conformes amb la realitat.  
Encara que l'establiment disposa d'autorització d'instal·lació de màquines recreatives i d'atzar, les dades aportades pel sol·licitant de l'autorització no són conformes amb la realitat, de manera que si hagueren sigut conegudes per l'administració no s'hauria atorgat l'autorització,  
Finalment, cal deixar absolutament clar que no és el fet que l'interessat es dedique a l'activitat de forn i pastisseria, junt amb la de cafeteria, el que ací es considera una infracció, és el fet de tindre instal·lades i en funcionament màquines recreatives, sense tindre la dedicació exclusiva a l'activitat de cafeteria, tal com exigix l'article 33 abans mencionat.  
L'últim domicili conegut és el de c/Salvador Montesinos Bonet, 2, 03659 Sant Joan d'Alacant.  
Cosa que es comunica a l'interessat als efectes oportuns i prevists en els articles 58 i 59.4 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/99. També se li comunica que les infraccions detallades podran ser sancionades com disposen els articles 27 i 28 de la Llei 4/1988, de 3 de juny, de la Generalitat Valenciana, del Joc en la Comunitat Valenciana, i correspon imposar la sanció a la Sotssecretaria d'Economia, Hisenda i Ocupació, d'acord amb el que disposa l'article 27 mencionat, i que disposa d'un termini de 15 dies hàbils, comptat des de la publicació del present edicte, per a al·legar el que estime oportú en la seua defensa, d'acord amb l'article 30 del text legal mencionat.  
I perquè servisca de notificació a la persona interessada consignada anteriorment, s'expedix el present edicte.  
València, 11 de febrer de 2008.- La cap del Servici de Joc: Amparo Gálvez Badenas.